‘प्राणायाम से हम बीमारियों को खत्म कर सकते हैं’
राजगढ़ | योग से शरीर को पूर्ण स्वस्थ रखा जा सकता है। मनुष्य का भौतिक जन्म तो मां के पेट से होता है। यह बात शिव वाटिका में चल रहे पांच दिनी नि: शुल्क योग प्रशिक्षण शिविर में पतंजलि योग पीठ हरिद्वार के जिला योग प्रचारक अंबाराम वसुनिया बड़वेली ने कही। वसुनिया ने योग के महत्व के बारे में बताते हुए कहा विभिन्न प्रकार के प्राणायाम के द्वारा हम शरीर की समस्त बीमारियों को खत्म कर सकते है। शिविर संकल्प क्लासिक ग्रुप ने लगाया है। सुबह 6 से 7.30 बजे तक योग कराया जा रहा है। शिविर में चेतन सोनी भी योग क्रियाएं सिखा रहे हैं। शिविर में प्रतिदिन 50 से अधिक महिला, पुरुष शामिल हो रहे है। ग्रुप के आशीष बजाज, प्रवीण वागरेचा, रितेश जैन, सचिन जैन आदि सहयोग कर रहे है।
राजगढ़. योग शिविर में शामिल लोग।
hin_Deva hin_Deva bho_Deva